Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israel aikoo jatkaa taistelua Hamasia vastaan täydelliseen voittoon saakka.
USA:n ulkoministeri Blinken: Iran yrittää lietsoa epävakautta Lähi-itään -
sekä estää Israelia integroitumasta alueelle.
USCentcom surmasi -
Iranin tukeman Kataib Hezbollahin johtohahmon Irakissa.
Israelin puolustusvoimat (IDF) jatkaa operointia Gazassa.
Toimet keskittyvät tällä hetkellä Khan Yunisiin, -
jossa islamistinen Hamas on kohdannut toistuvia tappioita.
Israelissa vieraileva USA:n ulkoministeri Antony Blinken -
tapasi pääministeri Benjamin Netanjahun, joka painotti jälleen, -
että Israel ei aio taipua kansainvälisen painostuksen edessä.
Netanjahu korosti, että IDF on onnistunut -
antamaan Hamasille ratkaisevan iskun alle puolessa siitä ajasta, -
joka Yhdysvaltain johtamalta liittoumalta meni -
suhteellisen pienikokoisen Isisin lyömiseen Mosulissa.
Israelin sotilaalliset saavutukset ovat vailla vertaa.
Kuten kaupunkisotatutkimuksen johtaja John Spencer totesi:
USA:lla liittolaisineen meni yhdeksän kuukautta Isisin lyömiseen Mosulissa.
Mosul on Gazaa pienempi kaupunki, jossa ei ole terroritunneleita.
Terroristejakin siellä oli vain 5 000.
Silti IDF on onnistunut tappamaan, haavoittamaan ja vangitsemaan -
yli 20 000 terroristia eli yli puolet Hamasin taistelujoukoista.
Olemme murskanneet 18 Hamasin 24 pataljoonasta.
Jäljellä olevia terroristeja putsataan käynnissä olevissa operaatioissa.
Sotilaamme tuhoavat systemaattisesti massiivisia terroritunneleita.
Hamas piti verkostoaan haavoittumattomana -
― silti sotilaamme ovat paraikaa noissa tunneleissa.
He tuhoavat rakettitehtaita, asevarastoja, komentokeskuksia -
ja turvataloja, joiden Hamas luuli olevan täysin saavuttamattomissa.
Netanjahu totesi, että kansainvälisessä yhteisössä monet, -
liittolaiset ja kumppanit mukaan lukien, eivät uskoneet -
IDF:llä olevan mahdollisuuksia Hamasia vastaan Gazassa.
Israelia ei pidä painostaa antamaan Hamasille jatkoaikaa tilanteessa, -
jossa täydellinen sotilaallinen voitto on jo ulottuvilla, Netanjahu korosti.
Kansainvälisessä yhteisössä monet ovat toistaneet, -
ettei tämä kaikki olisi mahdollista: ettei maahyökkäys olisi tehokas, -
ettemme voisi mennä Gazan kaupunkiin, -
koska se on kuolemanloukku, -
ettemme pääsisi Hamasin päämajoina käyttämiin sairaaloihin -
aiheuttamatta suurta määrää siviiliuhreja -
ja ettemme pääsisi terroritunneleihin, koska eihän kukaan voi.
Sotilaamme ovat kumonneet nämä väitteet tyystin. Monet väittivät,
että sotilasoperaatio pilaa Israelin mahdollisuudet vapauttaa panttivangit.
He olivat väärässä. Sotilaallinen paine johti 110 panttivangin vapauttamiseen.
Se on ainoa keino saada loputkin panttivangit kotiin.
Netanjahun mukaan Israel on pian etenemässä voimalla Rafahiin, -
joka on Hamasin viimeinen linnake Etelä-Gazassa.
Israelin turvallisuuden ja koko Lähi-idän rauhan edellytyksenä -
on täydellinen voitto, Netanjahu alleviivasi.
Lähi-itä on käännekohdassa, -
jossa toinen suunta vie valoon ja toinen pimeyteen.
Emme anna Iranin johtamien pimeyden voimien voittaa.
Turvallisuutemme ja Lähi-idän tulevaisuus edellyttävät täyttä voittoa.
Täysi voitto Hamasista avaa uusia rauhan mahdollisuuksia.
Rauhaa vahvuudesta -periaatteemme johti Abraham-sopimuksiin.
Täydellinen voitto tässä sodassa johtaa uusiin rauhansopimuksiin.
Hamas on este Lähi-idän paremman tulevaisuuden tiellä -
sekä turvallisuusuhka Israelille.
Maailman painostuksen pitäisi kohdistua Hamasin tuhoamiseen, -
ei siihen, että estetään Israelia tekemästä niin.
Kaikkien rauhaa janoavien -
tulisi tukea Israelin pyrkimystä täydelliseen voittoon:
voittoon turvallisuuden, rauhan ja tulevaisuuden hyväksi.
USA:n ulkoministeri Antony Blinken -
kommentoi lehdistötilaisuudessa Tel Avivissa -
vastausta, jonka islamistinen Hamas on antanut -
Bidenin hallinnon ajamaan humanitaariseen sopimukseen.
Sovittelijoina ovat toimineet Qatar ja Egypti.
Keskustelin Israelin hallituksen kanssa Hamasin lähettämästä vastauksesta -
Yhdysvaltojen, Qatarin ja Egyptin antamaan sopimusehdotukseen, -
joka koskee loppujen panttivankien vapauttamista -
ja humanitaarisen tauon pidentämistä.
Vaikka osa Hamasin ehdotuksista ei selvästikään tule menemään läpi, -
mielestämme vastaus kuitenkin mahdollistaa sopimukseen pääsyn.
Emme hellitä ennen kuin sopimus on syntynyt.
Blinken sanoi käyneensä mittavia keskusteluja Israelin johdon kanssa -
sodan etenemisestä Gazassa -
sekä matalan intensiteetin sodasta libanonilaista Hizbollahia vastaan.
Kävin pääministerin ja turvallisuus- johtajien kanssa pitkiä keskusteluja -
Hamasin kukistamiseen tähtäävästä sotilasoperaatiosta -
sekä päätavoitteen edistymisestä eli sen varmistamisesta, -
että 7.10. ei enää koskaan toistu. Samaan aikaan jatkamme -
Israelin ja Libanonin kanssa diplomaattisia ponnisteluja -
jännitteiden purkamiseksi Israelin pohjoisrajalla, jotta perheet voivat -
palata turvallisesti koteihinsa Pohjois- Israelissa ja Etelä-Libanonissa.
IDF tekee Gazassa paljon enemmän kuin -
kansainvälinen humanitaarinen laki ja sodan säännöt edellyttävät, -
jotta siviiliuhreilta vältyttäisiin.
Silti Blinken painotti taas kerran Bidenin hallinnon vaatimusta, -
että Israelin on tehtävä enemmän -
oheisvahinkojen välttämiseksi ja siviilien auttamiseksi Gazassa.
Blinken puhui Bidenin hallinnon odotuksista sodan jälkeiselle ajalle.
Hän huomautti, että Iran yrittää torpata kaikki rauhanomaiset ratkaisut, -
jotka tarkoittaisivat Israelin yhä syvempää integroitumista Lähi-itään.
Iran liittolaisineen -
pahentaa ja laajentaa kaiken aikaa väkivallan kierrettä, -
jonka me kaikki tahtoisimme katkaista. Puolustamme jatkossakin -
kansalaisiamme ja intressejämme tämäntyyppisiltä iskuilta -
― emme lietsoaksemme vihollisuuksia vaan estääksemme niitä.
Iranin liittolaisryhmät tekivät hiljattain -
Yhdysvaltain Tower 22 -tukikohtaan Jordaniassa julkean iskun, -
jossa kuoli kolme yhdysvaltalais- sotilasta ja haavoittui yli 40.
USCentcom vahvisti nyt vastanneensa hyökkäykseen iskemällä -
Iranin tukeman Kataib Hezbollahin johtohahmoa vastaan Bagdadissa.
Centcom korosti lausunnossaan, -
että kohdehenkilö oli suoraan vastuussa USA:n joukkoja vastaan -
Lähi-idässä tehtyjen iskujen suunnittelusta ja toteuttamisesta.
Bagdadissa paikalliset asukkaat kertoivat olevansa vihaisia -
ja pelkäävänsä konfliktin kärjistymistä.
USA:n iskut loukkaavat Irakin suvereniteettia.
Kansan mobilisointiyksiköt ovat kyllä tehneet virheitä.
Mutta Irakin hallitus on se taho, -
jonka tehtävänä on saattaa heidät vastuuseen.
Se ei ole USA:n joukkojen tehtävä. Kyse on irakilaisista veljistämme.
Vaikka olemme eri mieltä heidän kanssaan, -
he ovat silti veljiämme, jotka ovat puolustaneet Irakia Isisiltä.
Isis on maailmanlaajuisen sionismin ja USA:n hallinnon luoma terrorijärjestö.
Olemme nähneet pommitukset ja tappamiset.
Maahamme on tunkeuduttu. Suvereniteettimme on mennyttä.
Missä on Irakin hallitus? Eilinen isku tappoi siviilejäkin.
Turvallisuustilanne on pelottava.
Mitä pitäisi tehdä, jos joudumme samanlaiseen tilanteeseen -
kävellessämme perheemme kanssa kadulla? Emme kestä ajatella sitä, -
että joku omaisistamme tai ystävistämme kuolisi.
Tilanne on irakilaisille kaikkea muuta kuin helppo.
Pyydämme Irakin viranomaisia puuttumaan asiaan pian, -
sillä tämä tilanne on käymässä hyvin, hyvin vaaralliseksi.
Yhdysvallat ja Iso-Britannia -
tekivät kaksi ilmaiskua Iranin tukemaa huthien Ansar Allahia vastaan.
Iskut tapahtuivat sen jälkeen, kun Ansar Allah oli laukaissut -
useita ohjuksia Punaisellamerellä purjehtivia kauppa-aluksia kohti.
Vaikka huthien sotilaalliset kyvyt ovat kärsineet toistuvista iskuista, -
ryhmän johtaja vannoi, -
että iskut aluksia vastaan Punaisella- merellä ja lähialueilla jatkuvat -
niin kauan kuin sota Gazassa jatkuu.
Varoitan heitä. Heidän on lopetettava -
barbaarinen, julma ja rikollinen hyökkäyksensä Gazassa.
Gazan saarto pitää purkaa, -
jotta palestiinalaisille saadaan toimitettua lääkkeitä ja ruokaa.
Muussa tapauksessa kovennamme iskujamme entisestään.
Koraaniin tukeutuen annamme tukemme palestiinalaisille -
ja torjumme omaan maahamme kohdistuvia hyökkäyksiä.
Pahuuden trion tekemisillä ei ole mitään vaikutusta kantaamme.
Ne eivät heikennä kykyjämme tai estä operaatioitamme, -
saati murra kansamme tahtoa.
Allahin armosta iskimme tänään amerikkalais- ja brittilaivoja vastaan.
Kiitos seurasta.
Rukoillaan rauhaa Jerusalemille ja pelastusta Israelille.
TV7 Israel toimii lahjoitusten varassa eikä tavoittele voittoa.
Koko tuotantomme on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua illanjatkoa.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen